95/99/EY: Komission päätös, tehty 27 päivänä maaliskuuta 1995, eläinten terveyttä koskevista vaatimuksista ja eläinlääkärintodistuksista rekisteröityjen hevosten takaisintuonnissa raveja, kilpailuja ja kulttuuritapahtumia varten tapahtuneen tilapäisen maastaviennin jälkeen tehdyn päätöksen 93/195/ETY muuttamisesta



Virallinen lehti nro L 076 , 05/04/1995 s. 0016 - 0018



KOMISSION PÄÄTÖS, tehty 27 päivänä maaliskuuta 1995, eläinten terveyttä koskevista vaatimuksista ja eläinlääkärintodistuksista rekisteröityjen hevosten takaisintuonnissa raveja, kilpailuja ja kulttuuritapahtumia varten tapahtuneen tilapäisen maastaviennin jälkeen tehdyn päätöksen 93/195/ETY muuttamisesta (95/99/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 19 artiklan ii kohdan, sekä katsoo, että komission päätöksen 93/195/ETY (2), sellaisena kuin se on viimeksi muutettuna päätöksellä 94/561/EY (3), mukaan rekisteröityjen hevosten takaisintuonti raveja, kilpailuja ja kulttuuritapahtumia varten tapahtuneen tilapäisen maastaviennin jälkeen rajoitetaan hevosiin, jotka ovat olleet kolmannessa maassa vähemmän kuin kolmekymmentä päivää, yhteisön alkuperää olevien hevosten osallistumisen helpottamiseksi vuoden 1996 olympialaisiin Atlantassa (Amerikan yhdysvallat) sekä esikisoihin, tämä ajanjakso olisi pidennettävä ajaksi, joka on lyhyempi kuin 90 päivää, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 93/195/ETY seuraavasti: 1. Lisätään 1 artiklaan luetelmakohta seuraavasti: "- jotka vuoden 1996 olympialaisiin Atlantassa tai elokuussa 1995 Atlantassa pidettäviin esikisoihin osallistuneiden hevosten ollessa kyseessä täyttävät liitteessä III olevan mallin mukaisessa terveystodistuksessa esitetyt vaatimukset". 2. Lisätään liite seuraavasti: "LIITE III TERVEYSTODISTUS vuoden 1996 olympialaisiin Atlantassa tai esikisoihin (elokuussa 1995) osallistuneiden Atlantassa rekisteröityjen hevosten takaisintuontia varten vähemmän kuin 90 päivää kestäneen tilapäisen maastaviennin jälkeen >KAAVION ALKU> Todistuksen numero: Lähettävä kolmas maa: Amerikan yhdysvallat Vastuussa oleva ministeriö: USDA I. Hevosen tunnistustiedot a) Tunnistusasiakirjan numero: b) Vahvistaja: (toimivaltaisen viranomaisen nimi) II. Hevosen alkuperä Hevonen lähetetään: (lähetyspaikka) Hevonen lähetetään: (määräpaikka) lentokoneessa: (lennon numero) Lähettäjän nimi ja osoite: Vastaanottajan nimi ja osoite: III. Terveystiedot Minä, allekirjoittanut vakuutan, että edellä mainittu hevonen täyttää päätöksen 93/195/ETY liitteessä II olevan III kohdan a, b, c, e, f, g ja h alakohdassa esitetyt vaatimukset, että sitä on pidetty virallisesti hyväksytyillä tiloilla virallisessa eläinlääkärin valvonnassa siitä lähtien, kun se saapui Amerikan yhdysvaltojen alueelle .................... (päivämäärä) (vähemmän kuin 90 päivää), ja että sitä on pidetty kyseisenä aikana erillisissä tiloissa päästämättä sitä kosketuksiin, paitsi kilpailujen aikana, sellaisten hevosten kanssa, joiden terveydellinen asema ei ole sama. IV. Eläin lähetetään Amerikan yhdysvalloissa virallisesti hyväksytyllä desinfiointiaineella etukäteen puhdistetussa ja desinfioidussa kulkuneuvossa. V. Tämä todistus on voimassa 10 päivää. Päivämäärä: Paikka: Virkaeläinlääkärin leima ja allekirjoitus: (nimi, virkanimike ja asema suuraakkosin)>KAAVION LOOPU>" 2 artikla Tämä päätös on osoitettu kaikille jäsenvaltioille. Tehty Brysselissä 27 päivänä maaliskuuta 1995. Komission puolesta Franz FISCHLER Komission jäsen (1) EYVL N:o L 224, 18.8.1990, s. 42 (2) EYVL N:o L 86, 6.4.1993, s. 1 (3) EYVL N:o L 214, 19.8.1994, s. 17